SAK บวก 4% หลังโชว์งบปี 64 กำไรโตแตะ 607.48 ลบ. แจกปันผล 0.116 บ.
SAK บวก 4% หลังโชว์งบปี 64 กำไรโตแตะ 607.48 ลบ. รายได้ดอกเบี้ย-ค่าธรรมเนียมหนุน แจกปันผล 0.116 บ. XD 27 เม.ย.จ่าย 18 พ.ค.
SAK บวก 4% หลังโชว์งบปี 64 กำไรโตแตะ 607.48 ลบ. รายได้ดอกเบี้ย-ค่าธรรมเนียมหนุน แจกปันผล 0.116 บ. XD 27 เม.ย.
23 ก.พ. 2565

ผู้สื่อข่าวรายงานว่า วันนี้(23 ก.พ.65) ราคาหุ้นบริษัท ศักดิ์สยามลิสซิ่ง จำกัด (มหาชน) หรือ SAK ณ เวลา 12:13 น. อยู่ที่ระดับ 9.20 บาท บวก 0.35 บาท หรือ 3.95% ด้วนมูลค่าซื้อขาย 65.37 ล้านบาท

โดย SAK รายงานผลการดำเนินงานงวดปี 2564 สิ้นสุดวันที่ 31 ธ.ค.2564 มีกำไรสุทธิ 607.48 ล้านบาท เพิ่มขึ้น 8.11% จากช่วงเดียวกันของปีก่อนอยู่ที่ 561.91 ล้านบาท เนื่องจากรายได้ดอกเบี้ยปี 2564 อยู่ที่ 1,834.4 ล้านบาท เพิ่มขึ้นจากช่วงเดียวกันของปีก่อนอยู่ที่ 1,607.0 ล้านบาท และ รายได้ค่าธรรมเนียมและบริการปี 2564 อยู่ที่ 4.7 ล้านบาท เพิ่มขึ้นจากช่วงเดียวกันของปีก่อนอยู่ที่ 1.8 ล้านบาท

นอกจากนี้บริษัทฯประกาศจ่ายปันผลงวดดำเนินงานวันที่ 1 ม.ค. 2564 ถึงวันที่ 31 ธ.ค. 2564  และกำไรสะสมเป็นเงินสดในอัตราหุ้นละ 0.116บาท โดยกำหนดขึ้นเครื่องหมาย XD วันที่  27 เม.ย. 2565 และกำหนดจ่ายเงินปันผลในวันที่ 18 พ.ค. 2565